Държавен вестник, бр. 9, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  9
Г л а в а  т р е т а
ИЗИСКВАНИЯ КЪМ ИГРАЛНИТЕ КАЗИНА
Раздел I
Изисквания за вида и разпределението на 
помещенията 
Чл. 10. Игралното казино е сграда или 
обособена част от сграда със самостоятелен 
вход, в което се организират хазартни игри на 
игрални маси и игрални автомати. Адресът 
на игралното казино, в което се организират 
игрите, трябва да е вписан в удостоверението 
по чл. 34 от ЗХ на организатора на хазартни 
игри като обект, в който се организират игрите.
Чл. 11. В игралното казино могат да се 
извършват помощни и спомагателни дейности, 
свързани с дейностите по организиране на 
хазартните игри, при спазване на норматив-
ноустановените изисквания за съответната 
дейност.
Чл. 12. (1) Игралното казино трябва да има 
обособен вход за посетители, на който да е 
монтирана табела, съдържаща информация за 
наименованието на организатора на хазартните 
игри и работното време на казиното.
(2) На информационното табло по чл. 45, 
ал. 3 от ЗХ, монтирано непосредствено до входа 
на игралното казино, трябва да са посочени 
данни за контакт – адрес на интернет стра-
ницата, електронна поща и телефон на НАП. 
(3) Когато игралното казино има повече 
от един вход, от който може да се осъществи 
достъп на посетители, изискванията по ал. 1 
и 2 се прилагат за всеки един от тези входове.
Чл. 13. Когато входовете за посетители на 
игралното казино представляват главни вхо-
дове на игралното казино по смисъла на § 1 
от допълнителната разпоредба на Наредбата 
за правилата, начините, техническите способи 
и изискванията за измерване на отстояние 
по чл. 44 от Закона за хазарта, всеки един 
от тях трябва да отговаря на изискването на 
чл. 44, ал. 1 от ЗХ.
Чл. 14. (1) Игралното казино трябва да 
е с площ, позволяваща разполагането на 
минималния брой игрални маси и игрални 
автомати съгласно изискванията на чл. 72, 
ал. 1 от ЗХ.
(2) За игралните автомати в игралното 
казино трябва да се спазва изискването за 
минимална площ по чл. 68, ал. 2 от ЗХ.
Чл. 15. (1) В игралното казино трябва да 
са осигурени:
1. място за съхранение на оръжие;
2. място за регистриране на посетителите 
и за водене на регистър по образец, утвърден 
от изпълнителния директор на НАП съгласно 
изискванията на чл. 74, ал. 1 от ЗХ;
3. обособено помещение за касиер, задъл-
жително защитено със стъкло или решетка, 
за закупуване на удостоверителни знаци за 
участие в игрите и разплащане с участниците 
в хазартните игри, което задължително се 
оборудва със:
а) огнеупорен сейф за съхранение на ка-
совата наличност;
б) метален шкаф за съхранение на чипове 
и други удостоверителни знаци, утвърдени от 
изпълнителния директор на НАП, с парична 
стойност (кеш чипове);
в) шкаф за съхранение на протоколите за 
приключване на маси;
4. място с разположено табло, указващо 
курса на валутите, използвани в казиното за 
работа с различните валути;
5. обособено/обособени помещение/поме-
щения за съхранение на следното оборудване:
а) техническо оборудване за видеонаблюде-
ние и съхраняване на информацията от него;
б) техническо оборудване, подпомагащо 
системите в игралното казино;
в) техническо оборудване за базирани игри, 
когато в игралното казино се предлагат такива.
(2) За помещенията и местата по ал. 1, 
т. 3 и 4 организаторът е длъжен да гарантира 
използването на контролиран достъп и сигур-
ност на информацията.
(3) Игралното казино трябва да отговаря на 
нормативноустановените санитарно-хигиенни 
изисквания и изисквания за противопожарна 
безопасност. 
Раздел II
Ремонт на игрално оборудване
Чл. 16. (1) При ремонт на игрално оборуд-
ване се попълва сервизен протокол между 
сервизния техник на производителя или вно-
сителя и организатора по образец съгласно 
приложението.
(2) Организаторът съхранява в игралното 
казино екземпляра на сервизния протокол 
и при поискване от страна на контролните 
органи на НАП го предоставя.
Раздел III
Техническо оборудване за контрол
Чл. 17. Игралното казино трябва да раз-
полага със система за проверка за наличие 
на оръжие.
Чл. 18. (1) Игралното казино задължително 
трябва да е снабдено с техническо оборудване 
за контрол, като минимално задължително 
условие е поставянето на видеокамери.
(2) Видеокамерите трябва да са с раздели-
телна способност, позволяваща идентифика-
ция на лицата, които се намират в игралното 
казино. Зоните на видимост на видеокамерите 
трябва да обхващат цялата площ на игралното 
казино, цялото игрално оборудване, местата 
и помещенията по чл. 15, ал. 1.